mk en es mk ky ru es mk mk mk hbs_cyr mk en mk en en mk es ceb de mk mk mk mk mk mk mk mk mk mk mk mk hbs_cyr mk mk mk mk mk mk uk mk ru es mk mk en zh
СЗО: Дневниот број на смртни случаи од ковид-19 во Европа е 40% поголем од минатата недела - Вечер
Портпаролката на СЗО, д-р Маргарет Харис, за Би-Би-Си изјави дека најголем број нови случаи се регистрирани во Франција, Шпанија, Велика Британија, Холандија и Русија.
Во последните 24 часа во Русија 320 лица починаа од компликации поврзани со ковид-19, што е најголем дневен број на смртни случаи во таа земја од почетокот на пандемијата. Досега во Русија починале 26.589 лица од коронавирус.
Русија е четврта земја во светот по бројот на заболени, по САД, Индија и Бразил.
Дневниот број на смртни случаи нагло се зголеми и во Италија. Во последните 24 часа почина 221 лице. Бројот на починати расте и во Австрија, а денес бројот на жртви во таа земја надмина 1.000.
Харис рече дека има интензивно и алармантно зголемување на бројот на заболени и смртните случаи низ целиот европски регион.
„Болниците во некои земји брзо се полнат, и покрај подоброто управување со болничките капацитети“, предупреди таа.
Таа исто така го коментираше воведувањето на построги мерки во европските земји и рече дека резултатите ќе ги видиме дури по две недели.
„Бројот на нови случаи треба да се намали, но тоа нема да се случи преку ноќ“, рече портпаролката на СЗО.
Харис вели дека добрата вест е дека болниците сега имаат многу подобро разбирање за тоа што се случува.
„Добрата вест е дека болниците сега имаат многу подобро разбирање за тоа што се случува. Друга добра работа, во извесна смисла, е тоа што голем број на нови случаи се млади луѓе, со помала веројатност да имаат тешки симптоми. Но, тоа не е гаранција”, рече таа.
„Овие два фактори сугерираат на тоа дека можеби нема да бидеме сведоци на такво огромно зголемување на стапката на смртност како што беше случајот во април“, додаде таа.
ВМРО-ДПМНЕ: Ковачевски дезертира само од војска и дебата, но…
Жена починала на гласачко место во Сараево
ПОЛА ГОСТИВАР БЕЗ СТРУЈА, заради вчерашното невреме
Вучиќ НАЈАВИ ИНТЕРКОНЕКТОР помеѓу Македонија и Србија
© Vecer.mk, правата за текстот се на редакцијата
Vecer.mk е прв македонски информативен портал, основан во 2004 година.
2004-2021 © Вечер, сите права задржани
Сите содржини и објави на vecer.mk се авторско право на редакцијата. Делумно или целосно преземање не е дозволено.
Develop & Design MaxMedia Group Copyright © 2004-2021. Vecer.mk